cometadata/datacite-titles-descriptions-related-identifiers huggingface dataset:
DOI: 10.15468/dl.kv95ge
title: Occurrence Download

description: A dataset containing 411 species occurrences available in GBIF matching the query:
{
 "TaxonKey" : [
 "is Hyloxalus yasuni Páez-Vacas, Coloma & Santos, 2010"
 ]
}

 The dataset includes 411 records from 7 constituent datasets; see https://api.gbif.org/v1/occurrence/download/0024181-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.15468/dl.nw33ws
title: Occurrence Download

description: A dataset containing 77 species occurrences available in GBIF matching the query:
{
 "TaxonKey" : [
 "is Mannophryne collaris (Boulenger, 1912)"
 ]
}

 The dataset includes 77 records from 16 constituent datasets; see https://api.gbif.org/v1/occurrence/download/0024182-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.34740/kaggle/dsv/9440839
title: ⏳ endoflife.date database (duckdb)
DOI: 10.15468/dl.9kmes2
title: Occurrence Download

description: A dataset containing 9 species occurrences available in GBIF matching the query:
{
 "TaxonKey" : [
 "is Mannophryne cordilleriana La Marca, 1994"
 ]
}

 The dataset includes 9 records from 3 constituent datasets; see https://api.gbif.org/v1/occurrence/download/0024183-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.906
title: การสื่อสารข้ามวัฒนธรรม: กรณีศึกษาการรับชมภาพยนตร์โฆษณาจากประเทศไทย “Let Her Grow” ของผู้ให้ข้อมูลชาวจีนที่อาศัยในสาธารณรัฐประชาชนจีน มณฑลคุณหมิง

description: การวิจัยเรื่อง “กรณีศึกษาการรับชมภาพยนตร์โฆษณาจากประเทศไทย ‘Let Her Grow’ของผู้ให้ข้อมูลชาวจีนที่อาศัยในสาธารณรัฐประชาชนจีน มณฑลคุณหมิง” เพื่อศึกษาความเข้าใจของผู้รับชมชาวจีนที่มีต่อการสื่อสารของภาพยนตร์โฆษณาจากประเทศไทย และวิเคราะห์ค้นหาแนวทางการสื่อสารข้ามวัฒนธรรมผ่านโฆษณา เป็นการศึกษาโดยใช้ระเบียบวิธีวิจัยเชิงคุณภาพ (Qualitative research) เลือกศึกษาเฉพาะกรณี (Case studies) ด้วยการสัมภาษณ์แบบกึ่งโครงสร้างกับผู้ให้ข้อมูลคนจีน เพศหญิง อายุระหว่าง 25 - 48 ปี เติบโตที่เมืองคุณหมิง มณฑลยูนนาน สาธารณรัฐประชาชนจีน ผลการศึกษาพบว่าผู้ให้ข้อมูลรับชมภาพยนตร์โฆษณาชุด Let her grow มีความเข้าใจโฆษณาในประเด็น คือ 1. ความรู้สึกร่วมทางวัฒนธรรมและการจัดการเนื้อหาในโฆษณาพบว่ามีความคล้ายคลึงกับกฎระเบียบโรงเรียนที่ผู้ให้ข้อมูลเคยมีประสบการณ์ในอดีต ผู้ให้ข้อมูลชาวจีนให้ความสำคัญกับกฎระเบียบเกี่ยวกับการไว้ทรงผมของนักเรียน ให้ความสำคัญกับความมีระเบียบวินัยและภาพลักษณ์ของนักเรียน แม้ว่ากฎระเบียบของโรงเรียนใน 2 ประเทศจะมีความแตกต่างกัน และ 2. การสื่อสารข้ามวัฒนธรรม จากคำตอบของผู้ให้ข้อมูลทำให้ทราบได้ว่าโรงเรียนในสาธารณรัฐประชาชนจีนมักต้องการให้นักเรียนมีรูปลักษณ์ที่เรียบง่ายและมีทรงผมที่เหมือน ๆ กัน แต่ไม่ได้กฎหรือระเบียบที่ชัดเจน แตกต่างกับนักเรียนไทยโดยเฉพาะนักเรียนหญิง จะต้องปฏิบัติตามกฎระเบียบของโรงเรียนที่ระบุไว้ในผมสั้นในระดับที่กำหนดเท่านั้น อย่างไรก็ตาม ผู้ศึกษาพบประเด็นที่ผู้ให้ข้อมูลไม่เข้าใจหลังจากรับชมภาพยนตร์โฆษณา คือ กฎระเบียบเกี่ยวกับการบังคับให้นักเรียนต้องตัดผม การโกนผม และการสัก เพราะความแตกต่างทางวัฒนธรรมและประสบการณ์จึงทำให้ไม่สามารถอ่านหรือตีความหมายเนื้อหา และสัญลักษณ์ของโฆษณาได้ นอกจากนี้ โฆษณาชิ้นนี้ต้องการสื่อสารประเด็นทางสังคม ไม่ต้องการขายสินค้าตรงๆ ซึ่งมีความแตกต่างจากความคุ้นชินกับการรับชมของโฆษณาในประเทศสาธารณรัฐประชาชนจีนที่จะโฆษณาขายสินค้าอย่างตรงไปตรงมา แนวทางการสื่อสารข้ามวัฒนธรรมที่ได้ค้นพบจากการศึกษา คือ การทำความเข้าใจค่านิยม การศึกษาความเชื่อ ภูมิหลัง เอกลักษณ์ทางวัฒนธรรม และการเลือกใช้สัญลักษณ์ที่สามารถสื่อสารได้ในระดับสากล
DOI: 10.14457/tu.the.2023.907
title: การเปิดรับสื่อออนไลน์ และ customer journey ของผู้อ่าน e-comic book

description: การวิจัยเชิงสำรวจในครั้งนี้มีวัตถุประสงค์เพื่อศึกษาลักษณะทางประชากร การเปิดรับสื่อออนไลน์ พฤติกรรมของผู้อ่าน และ Customer Journey ของผู้อ่าน E-comic book และเพื่อศึกษาความสัมพันธ์ระหว่างการเปิดรับสื่อออนไลน์ กับ Customer Journey ของผู้อ่าน E-comic book สำรวจในเดือน กุมภาพันธ์ พ.ศ. 2567 โดยใช้แบบสอบถามออนไลน์ มีกลุ่มตัวอย่างคือ ประชากรชาวไทย อายุ 18 ปี ขึ้นไป ที่เคยอ่าน E-comic book มาแล้วไม่ต่ำกว่า 3 เดือน อ่านอย่างน้อย 1 ครั้ง ต่อสัปดาห์ จำนวน 400 คน ผลการศึกษาพบว่า การเปิดรับสื่อออนไลน์มีความสัมพันธ์กับ Customer Journey ทั้ง 5 ด้าน ของผู้อ่าน E-comic book ดังนี้ การหาข้อมูล E-comic book (Ask) 0.589*** (ระดับสูง) การสนับสนุน E-comic book (Advocate) 0.468*** (ระดับปานกลาง)การรู้จัก E-comic book (Aware) 0.390*** (ระดับปานกลาง) การชื่นชอบ E-comic book (Appeal) 0.366*** (ระดับปานกลาง) และ การตัดสินใจใช้งาน E-comic book (Act) 0.303*** (ระดับปานกลาง) ตามลำดับ และ ระยะเวลาในการเปิดรับสื่อออนไลน์เกี่ยวกับ E-comic book มีความสัมพันธ์กับ Customer Journey ทั้ง 5 ด้าน ของผู้อ่าน E-comic book ดังนี้ การหาข้อมูล E-comic book (Ask) 0.300*** (ระดับปานกลาง) การสนับสนุน E-comic book (Advocate) 0.281*** (ระดับต่ำ) การชื่นชอบ E-comic book (Appeal) 0.257*** (ระดับต่ำ) การรู้จัก E-comic book (Aware) 0.239*** (ระดับต่ำ) และ การตัดสินใจใช้งาน E-comic book (Act) 0.162*** (ระดับต่ำ) ตามลำดับ
DOI: 10.14457/tu.the.2023.908
title: วัยรุ่นกับการสื่อสารเพื่อสร้างความหมายมีมผีในห้อง

description: การศึกษาเรื่อง “วัยรุ่นกับการสื่อสารเพื่อสร้างความหมายมีมผีในห้อง” เป็นงานวิจัยเชิงคุณภาพ ด้วยวิธีการวิเคราะห์ตัวบทและผู้รับสาร มีวัตถุประสงค์เพื่อศึกษาการสร้างความหมาย บทบาทหน้าที่ รวมถึงการถอดรหัสความหมายมีมผีในห้อง โดยศึกษาและวิเคราะห์สัญญะเพื่อค้นหาความหมายและบทบาทหน้าที่ที่แฝงอยู่ภายใต้ภาพมีมผีในห้องทั้ง 3 กลุ่ม ประกอบด้วย มีมผีในห้องกลุ่มผีทั่วไป มีมผีในห้องกลุ่มผีจากภาพยนตร์ต่างประเทศ และมีมผีในห้องกลุ่มผีจากภาพยนตร์แอนิเมชัน บริษัทรับจ้างหลอนไม่จำกัด ภายใต้บริบทสังคมไทยในช่วงยุคโรคระบาดโควิด -19 ร่วมกับการสัมภาษณ์และวิเคราะห์การถอดรหัสของผู้รับสารที่เป็นวัยรุ่น จากการศึกษาพบว่า ความหมายของมีมผีในห้องที่วัยรุ่นได้สร้างขึ้นนั้น ได้แก่ มิตรภาพความเป็นเพื่อน การล้อเลียนตนเอง การล้อเลียนเสียดสีสังคม รวมไปถึงการวิพากษ์วิจารณ์รัฐบาล ส่วนในด้านการศึกษาบทบาทหน้าที่ของมีมผีในห้อง พบว่ามีด้วยกัน 2 ด้าน ได้แก่ ด้านความบันเทิง สร้างความสนุกสนานและเป็นพื้นที่ของการสร้างสรรค์ และด้านการเมือง การเป็นเครื่องมือในการโต้ตอบ ล้อเลียนเสียดสี วิพากษ์วิจารณ์รัฐบาล รวมถึงการอ่านความหมายระหว่างกลุ่มวัยรุ่น ที่แม้จะอยู่ภายใต้ความเป็นวัฒนธรรมรุ่นเหมือนกัน แต่ภายใต้วัฒนธรรมดังกล่าวยังสามารถแบ่งกลุ่มแยกย่อยได้อีกเช่นเดียวกัน การสื่อสารเพื่อสร้างความหมายมีมผีในห้องของวัยรุ่น จึงเป็นการสร้างความหมายที่เฉพาะกลุ่ม ไม่เพียงแต่จะเป็นวัยรุ่นเท่านั้นถึงจะสามารถอ่านความหมายหรือถอดรหัสได้ครบถ้วน แต่ต้องเป็นวัยรุ่นที่มีประสบการณ์ร่วม หรือมีความสนใจในเรื่อง เดียวกันที่จะสามารถเข้าใจถึงความหมายที่แฝงอยู่ภายใต้มีมผีในห้องนี้ได้
DOI: 10.14457/tu.the.2023.909
title: การบริโภคเชิงสัญญะเครื่องรางของขลังของคนรุ่นใหม่: กรณีศึกษาแบรนด์ “Ravipa”

description: การวิจัยนี้มีวัตถุประสงค์เพื่อศึกษาการกำหนดสัญญะของเครื่องรางของขลังของแบรนด์ RAVIPA ผ่านรูปภาพโฆษณาบน Instagram “ravipajewelry” และศึกษาการบริโภคเชิงสัญญะของผู้บริโภคของแบรนด์ RAVIPA โดยใช้วิธีการวิจัยเชิงคุณภาพผ่านการวิเคราะห์ตัวบทและการสัมภาษณ์เชิงลึก ผลการวิจัยพบว่าแบรนด์สร้างอัตลักษณ์ของสินค้าโดยมีแนวคิด “มูยังไง ไม่ให้รู้ว่ามู” สะท้อนรูปแบบการออกแบบเครื่องรางที่เรียบง่าย ทันสมัย และสามารถสวมใส่เป็นเครื่องประดับในชีวิตประจำวันได้โดยไม่เหมือนเครื่องรางของขลัง ในการสื่อสารผ่านสื่อออนไลน์แบรนด์ได้ใช้ภาพโฆษณา 4 รูปแบบ ประกอบด้วยภาพที่เน้นรายละเอียดของผลิตภัณฑ์ ภาพที่แสดงวิธีการสวมใส่ในชีวิตประจำวัน ภาพของพรีเซนเตอร์ที่เป็นบุคคลมีชื่อเสียงสวมใส่กำไลในกิจกรรมต่าง ๆ เพื่อสร้างขวัญกำลังใจ และภาพกิจกรรมเพื่อสังคมของแบรนด์ที่แฝงความหมายว่าบริษัทมีจริยธรรม และผู้บริโภคกลุ่มคนรุ่นใหม่ตอบรับแนวคิดการบริโภคเชิงสัญญะ โดยเฉพาะในตรรกะของมูลค่าที่ใช้สอยและตรรกะของมูลค่าเชิงสัญญะ ขณะที่ตรรกะของมูลค่าแลกเปลี่ยนและตรรกะของมูลค่าแลกเปลี่ยนเชิงสัญลักษณ์มีผู้ตอบรับน้อยกว่า
DOI: 10.14457/tu.the.2023.910
title: ภาพตัวแทนของผีในรายการเล่าเรื่องสยองขวัญออนไลน์: กรณีศึกษารายการคืนพุธมุดผ้าห่ม

description: การวิจัยเรื่อง “ภาพตัวแทนของผีในรายการเล่าเรื่องสยองขวัญออนไลน์ กรณีศึกษารายการคืนพุธมุดผ้าห่ม” มีวัตถุประสงค์เพื่อศึกษาการประกอบสร้างความหมายผีของรายการคืนพุธมุดผ้าห่ม ศึกษาการสร้างภาพตัวแทนผีของรายการคืนพุธมุดผ้าห่ม และศึกษาปัจจัยที่ส่งผลกระทบต่อการประกอบสร้างความหมายผีของรายการคืนพุธมุดผ้าห่ม โดยใช้ระเบียบวิธีวิจัยเชิงคุณภาพ แบ่งออกเป็น 3 ส่วน ได้แก่ ส่วนที่ 1 การวิเคราะห์การสร้างความหมายของผี ส่วนที่ 2 การวิเคราะห์ภาพตัวแทนของผีในรายการเล่าเรื่องสยองขวัญออนไลน์ กรณีศึกษารายการคืนพุธมุดผ้าห่ม และส่วนที่ 3 การวิเคราะห์ปัจจัยที่ส่งผลกระทบต่อการสร้างความหมายของผี ผลการวิจัยพบว่า การสร้างความหมายของผีถูกสร้างผ่านรูปแบบรายการคืนพุธมุดผ้าห่มที่มีผู้ผลิตเป็นกลุ่มวัยรุ่น ส่งผลให้ความหมายของผีที่รายการสร้างออกมาเป็นลักษณะของรายการผีแบบสนุกสนานแม้ว่าจะเป็นรายการผีก็ตามแต่กลับไม่ได้ดูน่ากลัว ซึ่งมีความแตกต่างกับรายการผีแบบเดิมบนสื่อเก่า ภาพตัวแทนผีของรายการคืนพุธมุดผ้าห่ม พบว่า มีภาพตัวแทนผีอยู่ 3 แบบ ได้แก่ ภาพตัวแทนผีร้าย ภาพตัวแทนผีกลาง ๆ และภาพตัวแทนผีดี โดยภาพตัวแทนผีที่ปรากฏมากที่สุด คือ ภาพตัวแทนผีร้าย ซึ่งผีร้ายนั้นมักจะเป็นผู้หญิง ลักษณะเป็นมนุษย์แต่จะมีความสยดสยอง ปรากฏตัวเวลากลางคืน ในสถานที่ที่มีแสงไฟและผู้คนพลุกพล่าน มีอากัปกิริยาผิดจากมนุษย์ รวมถึงข่มขู่ และทำร้ายมนุษย์ โดยมนุษย์ที่เจอภาพตัวแทนผีร้ายจะตกใจหวาดกลัว วิ่งหนีเอาตัวรอด หรือไม่สามารถทำอะไรได้จนถูกฆ่า ภาพตัวแทนผีร้ายนั้นมีจุดประสงค์ในการหลอกหลอนและเอาชีวิตมนุษย์ เหตุผลที่ภาพตัวแทนผีร้ายยังคงเป็นผี เพราะติดที่ ไปจากที่ที่ตายไม่ได้ มีแหล่งที่มาของเรื่องจากเรื่องจริงของคนที่เจอผีมากับตัว เรื่องถูกเล่าด้วยมุมมองแบบสัพพัญญู มีทั้งโครงเรื่องแบบเส้นตรงและซับซ้อน ในส่วนของปัจจัยที่ส่งผลกระทบต่อการสร้างความหมายผี พบว่ามี 5 ปัจจัย ได้แก่ 1. ขนบความเป็นผี คือ ผีในรายการยังมีความคล้ายคลึงกับผีไทยแบบดั้งเดิม แต่ก็ยังปรากฏเนื้อหาผีที่วัยรุ่นสร้างขึ้นมา โดยจะเป็นสิ่งที่วัยรุ่นสนใจหรือเป็นเรื่องผีจากชีวิตประจำวันของวัยรุ่น 2. ผู้ผลิตที่เป็นวัยรุ่น คือ รายการคืนพุธมุดผ้าห่มมีเนื้อหาแบบวัยรุ่น และยังมีรูปแบบรายการที่มีความเป็นวัยรุ่น 3. Platform สื่อใหม่ ส่งผลให้รายการคืนพุธมุดผ้าห่มได้แสดงความเป็นตัวเองออกมาได้เต็มที่ในแบบของวัยรุ่นที่เน้นความสนุกสนาน และความเป็นกันเอง ความตลก อีกทั้งมีช่วงเล่นเกมตอบคำถาม 4. Form of Genre ส่งผลต่อด้านรูปแบบรายการ โดยรายการคืนพุธมุดผ้าห่มมีการหยิบโครงของรายการสนทนาแบบดั้งเดิมมาดัดแปลงและใส่ความเป็นวัยรุ่นเข้าไป และ 5. ระบบธุรกิจ ส่งผลกระทบต่อรูปแบบรายการในเรื่องของลำดับเวลาของรายการและยังส่งผลในด้านเนื้อหาของรายการ
DOI: 10.14457/tu.the.2023.911
title: การสื่อสารความหมาย “มือที่สาม” ในเพลงไทยสมัยนิยม พ.ศ. 2527-2566

description: การศึกษาวิจัยเรื่อง “การสื่อสารความหมาย “มือที่สาม” ในเพลงไทยสมัยนิยม พ.ศ. 2527–2566” เป็นการวิจัยเชิงคุณภาพ โดยทำการศึกษาเพลงที่มีเนื้อหาเกี่ยวกับการเป็นมือที่สามที่ปรากฏขึ้นในช่วง พ.ศ. 2527–พ.ศ. 2566 เพื่อแสดงให้เห็นถึงความหมายและสำนึกเรื่องมือที่สาม ที่สื่อสารผ่านเพลงไทยสมัยนิยม รวมถึงเปรียบเทียบให้เห็นถึงการเปลี่ยนแปลงของความหมายและสำนึกเรื่องมือที่สาม ที่สื่อสารผ่านเพลงไทยสมัยนิยมตลอดช่วง พ.ศ. 2527–พ.ศ. 2566 โดยใช้การวิเคราะห์ตัวตัวบท (Textual Analysis) ผ่านแนวคิดเพลงและการสื่อสาร แนวคิดโครงสร้างแห่งความ รู้สึก (Structure of Feeling) แนวคิดสัญวิทยา แนวคิดจิตวิเคราะห์ ความฝัน และกลไกการป้องกันตัวเองทางจิต แนวคิดเรื่องโครงสร้าง (Structure) และมนุษย์ในฐานะปัจเจกผู้กระทำการ (Human Agency) และแนวคิดเรื่องผัวเดียวเมียเดียว โดยผู้วิจัยได้แบ่งเพลงออกเป็น 2 ช่วงเวลาคือ 1.เพลงไทยสมัยนิยม พ.ศ. 2527–พ.ศ. 2547 เป็นมือที่สามเชิงรับ และ 2.เพลงไทยสมัยนิยม พ.ศ. 2548–พ.ศ. 2566 เป็นมือที่สามเชิงรุก รวมทั้งสิ้น 78 เพลง ผลการศึกษาพบว่า เพลงในฐานะวัฒนธรรมแห่งยุคสมัย (culture of period) ที่บันทึกวิธีคิดของคนในช่วงเวลานั้น ๆ เอาไว้ ส่งผลให้มือที่สามที่ปรากฏขึ้นในเพลงไทยสมัยนิยม พ.ศ. 2527–พ.ศ. 2547 เป็นมือที่สามเชิงรับ และมือที่สามเชิงรุกในเพลงไทยสมัยนิยม พ.ศ. 2548–พ.ศ. 2566 มีลักษณะที่แตกต่างกัน กล่าวคือ ในเพลงที่เป็นมือที่สามรับ มือที่สามมีลักษณะโอนอ่อนตามสิ่งที่โครงสร้างทางสังคมได้กำกับไว้ อีกทั้งยังต้องเก็บความรู้สึกของตนเองเอาไว้ไม่ให้ปรากฏออกมา อย่างไรก็ดี ยังคงมีความพยายามที่จะต่อรองในรูปแบบของปัจเจกเอง เช่น การขอพื้นที่ในความสัมพันธ์เล็ก ๆ หรือการเข้าไปมีปฏิสัมพันธ์ในสถานะอื่น แต่ยังคงมีทีท่ายักแย่ยักยันระหว่างปัจเจกกับโครงสร้างโดยไม่มีการปรากฏขึ้นของการต่อรองอย่างตรงไปตรงมา นอกจากนี้ปัจเจกยังคงให้ความสำคัญกับสายสัมพันธ์ทางสังคมเป็นปัจจัยหลักในการเข้าไปมีปฏิสัมพันธ์ในฐานะมือที่สาม โดยที่ความสัมพันธ์แทบทั้งหมดไม่ประสบความสำเร็จในฐานะมือที่สาม และในกรณีที่ประสบความสำเร็จ ปัจเจกก็ไม่สามารถเปิดเผยความสัมพันธ์ดังกล่าวได้ ในขณะที่ในยุคที่เป็นมือที่สามเชิงรุก ในภาพรวมเป็นการผลิตซ้ำวิธีคิดแบบเดิมและสร้างความเป็นไปได้ใหม่ในความสัมพันธ์ในฐานะมือที่สาม กล่าวคือ ถึงแม้ว่าส่วนใหญ่แล้วปัจเจกจะไม่ประสบความสำเร็จในฐานะมือที่สามเช่นเดียวกับในยุคแรก แต่ปัจเจกมีท่าทีการต่อสู้ต่อรองกับโครงสร้างอย่างตรงไปตรงมามากขึ้น อันเนื่องมาจากการที่ปัจเจกให้ความสำคัญกับความปรารถนาของตนเองมาก่อนสิ่งอื่น ทำให้ในช่วงเวลานี้ปัจเจกเลือกที่จะเปิดเผยสถานะของตนเองมากกว่าการเข้าไปมีปฏิสัมพันธ์ในสถานะอื่น นอกจากนี้สิ่งที่ปรากฏให้เห็นในมือที่สามเชิงรุก คือการที่ทุนนิยมเข้ามามีบทบาทในความสัมพันธ์ ส่งผลให้ความคิดแบบกรรมสิทธิ์ส่วนบุคคลเข้ามามีบทบาท และวิธีคิดแบบตลาดที่จะต้องแข่งขันกันเข้ามามีส่วนในการตัดสินใจในฐานะมือที่สาม กล่าวโดยสรุป การที่ไม่ปรากฏขึ้นของความปรารถนาที่จะ “เข้าไปเป็นส่วนหนึ่งในความ สัมพันธ์” เป็นการยืนยันว่าวิธีคิดแบบผัวเดียวเมียเดียวได้ยึดพื้นที่อุดมการณ์หลักในพื้นที่ความสัมพันธ์ในเพลงไทยสมัยนิยมดังที่ปรากฏให้เห็นในเพลงว่า ปัจเจกจะสามารถสร้างโลกอีกใบขึ้นมาเพื่อเก็บความ สัมพันธ์เอาไว้ หรือการสร้างความสัมพันธ์ครั้งใหม่ไว้ในความฝัน ความสัมพันธ์ครั้งนั้นก็จะมีได้เพียงแค่สองคนเท่านั้น อันเป็นพื้นที่หลักของชนชั้นกลางในระดับที่แม้แต่ความปรารถนาส่วนลึกในใจปัจเจกความสัมพันธ์ก็มีได้เพียงแค่สองคน
DOI: 10.14457/tu.the.2023.912
title: การประกอบสร้างความหมาย “ความเยาว์” ของผู้หญิงในโฆษณาของคลินิกเสริมความงาม

description: วิทยานิพนธ์เรื่อง การประกอบสร้างความหมาย “ความเยาว์” ของผู้หญิงในโฆษณาคลินิกเสริมความงาม มีวัตถุประสงค์เพื่อศึกษาถึงกลยุทธ์วิธีสร้างสารและสื่อสารความหมายความเยาว์ที่ปรากฏในสื่อโฆษณาทาง Instagram ของคลินิกเสริมความงาม และเพื่อศึกษาการถอดรหัสความหมายความเยาว์ของผู้รับสารผ่านการกลยุทธ์การนำเสนอและการสื่อสารความหมายของโฆษณาคลินิกเสริมความงามเพื่อการชะลอวัย ผู้วิจัยใช้ระเบียบวิธีวิจัยเชิงคุณภาพ (Qualitative Research) โดยอาศัยการวิเคราะห์ตัวบท (Textual analysis) เพื่อศึกษาว่าสื่อโฆษณาเหล่านี้พยายามสร้างความชอบธรรมให้กับชุดความหมายของความเยาว์ที่จะมาแทนที่ความชราผ่านกลยุทธ์การสร้างสารและสื่อสารความหมายอย่างไร รวมถึงสื่อโฆษณามีการรื้อถอนความหมายให้กับความเยาว์และความชราอย่างไร โดยใช้วิธีการศึกษาผ่านการวิเคราะห์สื่อโฆษณาเกี่ยวกับการทำหัตถการเพื่อการชะลอวัยที่เผยแพร่ในสื่อใหม่คือ Instagram โดยใช้แนวคิดสัญวิทยาและกระบวนการสร้างความหมาย แนวคิดเรื่องโฆษณา แนวคิดเรื่องร่างกาย เพื่อเป็นกรอบในการวิเคราะห์ และในส่วนของการวิเคราะห์ผู้รับสารอาศัยการสัมภาษณ์ผู้รับสารเชิงลึก (In-depth Interview) ถึงการถอดรหัสความหมายความเยาว์ของผู้รับสารผ่านการกลยุทธ์การนำเสนอและการสื่อสารความหมายของโฆษณาคลินิกเสริมความงามเพื่อการชะลอวัย การคัดเลือกกลุ่มตัวอย่างโดยใช้การสุ่มตัวอย่างแบบเจาะจง (Purposive Sampling) ผู้วิจัยได้ทำการเลือกกลุ่มตัวอย่างผู้หญิงทั้งหมดจำนวน 8 คน มีเพศสภาพหญิง และมีประสบการณ์เกี่ยวกับกระบวนการชะลอวัยที่แตกต่างกัน โดยใช้แนวคิดการเข้ารหัสถอดรหัส แนวคิดสตรีนิยมหลังสมัยใหม่ (การประกอบสร้างความเป็นจริงทางสังคม) แนวคิดเรื่องทุน (ประสบการณ์ของผู้รับสาร) เพื่อจะทราบถึงการถอดรหัสชุดความหมายของความเยาว์ที่ปรากฏในโฆษณาว่า ผู้รับสารให้ความหมายต่อการติดตั้งรหัสจากการนำเสนอของโฆษณาดังกล่าวอย่างไร ผลการศึกษา พบว่า นอกจากสื่อโฆษณาจะเป็นพื้นที่ในการนำเสนอสินค้าและบริการเพื่อนำไปสู่การบริโภคภายใต้ระบบทุนนิยม ยังสามารถทำหน้าที่เป็นพื้นที่สำหรับการประกอบสร้าง รื้อถอน และสร้างชุดความหมายใหม่ให้กับ “ความเยาว์” สามารถทำให้ความเยาว์ที่แต่เดิมทีมีความหมายในด้านลบ แต่ในปัจจุบันมีการใช้กลยุทธ์การสร้างสารและสื่อสารความหมายในโฆษณาโดยใช้ประโยชน์จากสัญญะในการทำหน้าที่ประกอบสร้าง ถ่ายทอด และผลิตซ้ำความหมายความเยาว์ให้มีความชอบธรรม และกลายเป็นสิ่งที่ยอมรับกันในสังคม มีมูลค่าใช้สอย (use value) เป็นสิ่งที่ผู้หญิงใฝ่ฝันหา แม้จะใช้กลวิธีที่ได้มาซึ่งความเยาว์ที่แตกต่างกันไปตามทุนเศรษฐกิจ หรือมูลค่าแลกเปลี่ยน (exchange value) ของปัจเจกบุคคล แต่อย่างไรก็ตามแม้ความเยาว์จะได้รับการยอมรับจากสังคมมากเพียงใด ในส่วนของการศึกษาผู้รับสารพบว่า ผู้รับสารก็ไม่ได้ปฏิเสธความหมายชุดเดิมของความชรา หรือนำความเยาว์มาแทนที่ เพียงแต่เป็นการผสมผสาน กล่าวคือ ผู้รับสารยังคงยอมรับในวาทกรรมทางศาสนาแต่มีการต่อรองและจัดการกับร่างกายด้วยวาทกรรมทางวิทยาศาสตร์ด้วยการเข้าสู่กระบวนการชะลอวัย
DOI: 10.14457/tu.the.2023.913
title: “กลิ่นอายลาวโซ่ง”: การสื่อสารอัตลักษณ์ของตลาดชาติพันธุ์ไทยทรงดำบ้านดอนมะเกลือ จังหวัดสุพรรณบุรี

description: การวิจัยครั้งนี้มีวัตถุประสงค์เพื่อศึกษาถึงการสื่อสารในการธำรงรักษาอัตลักษณ์ของตลาดชาติพันธุ์ไทยทรงดำบ้านดอนมะเกลือ จังหวัดสุพรรณบุรี ในฐานะกลุ่มชาติพันธุ์ภายใต้สถานภาพคนพลัดถิ่น ท่ามกลางบริบทสังคมส่วนใหญ่ โดยมีระเบียบวิธีวิจัย คือ การวิจัยเชิงคุณภาพ (Qualitative Research) โดยใช้เทคนิควิธีการเก็บรวบรวมข้อมูลเชิงชาติพันธุ์วรรณนา (Ethnography) อันประกอบไปด้วยเทคนิควิธีการวิจัยผสานร่วมกันหลายรูปแบบ ผลการวิจัยพบว่า อัตลักษณ์ของตลาดชาติพันธุ์ไทยทรงดำบ้านดอนมะเกลือมีการปรับตัวและเปลี่ยนแปลงไปจากอดีต โดยมีผู้หญิงสูงอายุที่เป็นกลุ่มชนชั้นล่างในการธำรงรักษาอัตลักษณ์ของตลาดชาติพันธุ์ไทยทรงดำบ้านดอนมะเกลือไว้มากที่สุด ทั้งในรูปแบบอัตลักษณ์ที่ลื่นไหลและเปิดรับต่อบริบทสังคมภายนอก อัตลักษณ์ที่สร้างขึ้นท่ามกลางรอยต่อของวัฒนธรรม อัตลักษณ์ที่สะท้อนออกมาทั้งรูปแบบของการปรองดองและขัดแย้งกันระหว่างคนในและคนนอก อีกทั้งยังเป็นพื้นที่สาธารณะที่มีบทบาทสำคัญในการเชื่อมสายใยท่ามกลางการมีปฏิสัมพันธ์ของผู้บริโภคในตลาดชาติพันธุ์
DOI: 10.14457/tu.the.2023.914
title: การผสมผสานจากกระบวนการสร้างศิลปินไอดอลเกาหลี (K-pop) มาสู่กระบวนการสร้างศิลปินไอดอลไทย (T-pop) ยุคใหม่

description: งานวิจัยนี้เป็นการศึกษากระบวนการสร้างศิลปินไอดอลไทยยุคใหม่ที่ได้รับอิทธิพลมาจากอุตสาหกรรมเพลงเกาหลีที่ประสบความสำเร็จอย่างมากในปัจจุบัน งานวิจัยนี้เป็นการศึกษาในรูปแบบการวิจัยเชิงคุณภาพ (qualitative research) โดยมีวัตถุประสงค์เพื่อศึกษารูปแบบและระดับการผสมผสานจากกระบวนการสร้างศิลปินไอดอลเกาหลีที่เข้ามามีอิทธิพลในกระบวนการสร้างศิลปินไอดอลไทยยุคใหม่ และเพื่อศึกษาปัจจัยที่เข้ามามีอิทธิพลในกระบวนการสร้างศิลปินไอดอลไทยยุคใหม่ โดยใช้การวิเคราะห์เอกสาร (document analysis) การวิเคราะห์ตัวบท (textual analysis) และการสัมภาษณ์เชิงลึก (in-depth interview) ทีมงานผู้อยู่เบื้องหลังกระบวนการสร้างศิลปินไอดอลไทย 2 คน และกลุ่มผู้บริโภคที่ชื่นชอบศิลปินไอดอลไทยและเกาหลี 8 คน เพื่อวิเคราะห์ผ่านกระบวนการสร้างศิลปินไอดอลเกาหลีและกระบวนการสร้างศิลปินไอดอลไทย ผลการศึกษาพบว่า กระบวนการสร้างศิลปินไอดอลเกาหลี ประกอบด้วย 3 ขั้นตอน คือ (1) กระบวนการผลิต (production) ได้แก่ (1.1) กิจกรรมการคัดเลือกศิลปินไอดอล แบ่งเป็นลักษณะการเปิดรับสมัครทั้งภายในและภายนอกประเทศ (1.2) กิจกรรมการพัฒนาศิลปินไอดอล แบ่งเป็นลักษณะการพัฒนาศิลปินไอดอลหลายๆ ด้านอย่างเข้มงวดและใช้ระยะเวลานาน และลักษณะการควบคุมภาพลักษณ์ของศิลปินไอดอล และ (1.3) กิจกรรมการผลิตเพลง แบ่งเป็นลักษณะการวางคอนเซปต์วง ลักษณะการร่วมงานกับทีมผลิตต่างชาติ และการมีซับไตเติ้ลบนมิวสิควิดีโอ (2) กระบวนการเผยแพร่ (distribution) ได้แก่ (2.1) การจัดจำหน่ายเพลง แบ่งเป็นลักษณะการจำหน่ายอัลบั้ม ลักษณะการเผยแพร่เพลงในดิจิตอลแพลตฟอร์ม ลักษณะการจัดคอนเสิร์ตทั่วโลก ลักษณะการจัดแฟนมีตติ้งหรือแฟนไซน์ และลักษณะการเข้าร่วมเทศกาลดนตรี (2.2) การประชาสัมพันธ์ แบ่งเป็นลักษณะการประชาสัมพันธ์ผ่านสื่อดั้งเดิม และลักษณะการประชาสัมพันธ์ผ่านสื่อใหม่ และ (3) กระบวนการบริโภค ได้แก่ (3.1) กิจกรรมการสนับสนุนศิลปินไอดอล แบ่งเป็นลักษณะการส่งของ การจัดกิจกรรม และการส่ง food support ให้แก่ศิลปินไอดอล (3.2) กิจกรรมการจัดการผู้บริโภค แบ่งเป็นลักษณะการจำหน่ายสินค้าออฟฟิเชียล ลักษณะการสร้างชื่อแฟนคลับ ลักษณะการมีแท่งไฟและสีด้อม และลักษณะการมีบัตรสมาชิกแฟนคลับ (3.3) กิจกรรมการติดต่อสื่อสารระหว่างศิลปินไอดอลและแฟนคลับ แบ่งเป็นลักษณะการควบคุมการใช้โซเชียลมีเดียของศิลปินไอดอล กระบวนการสร้างศิลปินไอดอลไทยยุคใหม่ได้รับอิทธิพลมาจากกระบวนการสร้างศิลปินไอดอลเกาหลี ผ่านการสัมพันธบทโดยพบลักษณะการสัมพันธบททั้งหมด 3 รูปแบบ ได้แก่ การคงเดิม 11 ลักษณะ การดัดแปลง 7 ลักษณะ และการตัดทอน 5 ลักษณะ ข้อค้นพบที่สำคัญในการศึกษางานวิจัยชิ้นนี้ที่พบว่าการสัมพันธบทจากกระบวนการสร้างศิลปินไอดอลเกาหลีมาสู่กระบวนการสร้างศิลปินไอดอลไทยยุคใหม่ไม่ปรากฏลักษณะการคงเดิมทุกขั้นตอน เป็นผลมาจากปัจจัยทางด้านการตลาด คือ ทุนเงิน ทุนเวลา และทุนวัฒนธรรมที่เกาหลีใต้และไทยมีความแตกต่างกัน กล่าวคือการวางเป้าหมายในการสร้างศิลปินไอดอลของเกาหลีใต้คือการสร้างศิลปินไอดอลเพื่อส่งออกตลาดต่างประเทศ ในขณะที่การวางเป้าหมายในการสร้างศิลปินไอดอลของไทยคือการสร้างศิลปินไอดอลเพื่อตลาดภายในประเทศ เมื่อกรอบของตลาดแคบลง การลงทุนทั้งทุนเงิน ทุนเวลา และทุนวัฒนธรรมจึงน้อยลงตาม อีกทั้งการนำรูปแบบของกระบวนการสร้างศิลปินไอดอลของเกาหลีที่มีลักษณะระดับโลก ลงมาสู่การใช้เพื่อสร้างศิลปินไอดอลไทยที่มีลักษณะระดับท้องถิ่น จึงทำให้เกิดการสัมพันธบทลักษณะการดัดแปลงและตัดทอนเพื่อให้เหมาะสมกับลักษณะปัจจัยและเป้าหมายของอุตสาหกรรมเพลงไทยดังที่ปรากฏในการศึกษาอีกด้วย
DOI: 10.14457/tu.the.2023.915
title: การสื่อสารความหมายของโรมานซ์ในซีรีส์วาย

description: วิทยานิพนธ์เรื่อง การสื่อสารความหมายของโรมานซ์ในซีรีส์วาย เป็นงานวิจัยเชิงคุณภาพ โดยใช้วิธีการศึกษาผ่านการวิเคราะห์ตัวบท (Textual Analysis) และการสัมภาษณ์ผู้รับสารเชิงลึก (In – depth Interview) มีวัตถุประสงค์เพื่อศึกษาการประกอบสร้างความหมายของโรมานซ์ผ่านองค์ประกอบการเล่าเรื่องในซีรีส์วาย และเพื่อศึกษาเปรียบเทียบการตีความความหมายของโรมานซ์ของกลุ่มผู้ชมผู้หญิงที่มีประสบการณ์เกี่ยวกับรักโรแมนติกในระดับที่แตกต่างกัน ผลการศึกษาพบว่า ความหมายของโรมานซ์ในซีรีส์วายถูกประกอบสร้างผ่านการเริ่มเข้ามามีอำนาจของกลุ่มวัฒนธรรมย่อยที่ยึดถือคุณค่าที่ต่อต้านคุณค่าแบบชนชั้นกลางเดิม ต้องการปลดปล่อย (liberate) ผู้หญิงออกจากเรื่องพรหมจรรย์ และการแสดงออกเรื่องเพศสัมพันธ์ในระบบชายเป็นใหญ่ที่ถูกกดทับในพื้นที่สื่อบันเทิงโรมานซ์รักต่างเพศ ผ่านมุมมองแบบผู้หญิง โดยการนำเสนอตัวละครที่มีลักษณะความเป็นชายลดลง และฉากโรมานซ์ที่เป็นจุดพลิกผันย่อย (sub climaxes) ในส่วนของการศึกษาการถอดรหัสของกลุ่มผู้ชมซีรีส์วาย หรือ “สาววาย” พบว่า ประสบการณ์เกี่ยวกับรักโรแมนติกที่แตกต่างกันไม่ส่งผลต่อการตีความความหมายของโรมานซ์ แต่เป็นรสนิยม (taste) ในการสร้างความหมายของวายโรมานซ์พาฝันที่ตรงกัน กล่าวคือ ตัวละครมีลักษณะใกล้เคียงความเป็นจริง (more realistic) จับต้องได้ (more intimate) มากกว่าจะเป็นชายในอุดมคติ และมีฉากโรมานซ์ที่เป็นฉากรอคอยที่จะได้เห็นตัวละครละเมิดกฎของสังคมปิตาธิปไตย ทำให้โรมานซ์ในพื้นที่ซีรีส์วายนอกเหนือจากหน้าที่ชดเชยส่วนที่ขาดหายไปแล้ว ยังสร้างอำนาจให้กับสาววายในสังคมปิตาธิปไตยอีกด้วย
DOI: 10.14457/tu.the.2023.916
title: ภาพตัวแทนของความเชื่อ “มูเตลู” ในสังคมผ่านบทเพลงไทยสมัยนิยม

description: การศึกษาเรื่อง ภาพตัวแทนของความเชื่อ “มูเตลู” ในสังคมผ่านบทเพลงไทยสมัยนิยม เป็นการวิจัยเชิงคุณภาพ (Qualitative Research) ที่มีวัตถุประสงค์เพื่อศึกษาการสร้างภาพตัวแทนและการถอดรหัสความเชื่อมูเตลูผ่านเพลงไทยสมัยนิยม โดยใช้วิธีวิจัย 2 ส่วน คือ การวิเคราะห์ตัวบท (Textual Analysis) จากเพลงไทยสมัยนิยมที่เกี่ยวกับมูเตลู ตั้งแต่ปี 2559 - 2566 ทั้งหมด 37 เพลง และการวิเคราะห์ผู้รับสาร (Audience Analysis) จากการสัมภาษณ์เชิงลึก (In-depth Interview) กับกลุ่มตัวอย่างทั้งหมด 10 คน ซึ่งเป็นผู้ฟังและมีประสบการณ์เป็น “สายมู” ในชีวิตจริง ผลการวิจัยพบว่า เพลงไทยสมัยนิยมสร้างภาพตัวแทน (Representation) มูเตลูด้วยจุดยืนที่สอดคล้องกับวิถีการมูเตลูของคนรุ่นใหม่ ด้วยการปรับโฉมหน้าใหม่ให้การมูเตลูในเพลงเป็นอำนาจที่คนรุ่นใหม่ยอมรับและต่อรองในเวลาเดียวกัน โดยการใช้กลยุทธ์การสื่อสารเพื่อเชื่อมต่อระหว่างโลกศักดิ์สิทธิ์และโลกสามัญด้วยฝีมือของปัจเจก เพื่อแสดงการต่อรองแบบย้อนแย้งกับอำนาจของความเชื่อ และทำให้การใช้อำนาจมูเตลูเป็นเรื่องที่เรียบง่าย การมูเตลูจึงกลายเป็นความเชื่อแบบลูกผสมที่เกิดจากกระบวนการตีความหมายใหม่ และการเลือกวัฒนธรรมประชานิยมมาผลิตซ้ำ โดยสืบทอดเพียงส่วนเปลือกของวัฒนธรรม เพื่อแสดงเจตจำนงในการต่อรองกับความเชื่อศักดิ์สิทธิ์ ส่วนการศึกษาการถอดรหัสของสายมูในชีวิตจริงพบว่า กลุ่มตัวอย่างถอดรหัสด้วยภูมิหลังและประสบการณ์ที่แตกต่างกัน โดยส่วนใหญ่ถอดรหัสด้วยจุดยืนที่ต่อรองความหมายใหม่ ซึ่งแตกต่างจากความตั้งใจของผู้ส่งสาร แต่ไม่ได้คัดค้านโดยตรง (Negotiated Reading) ผลการวิจัยส่วนนี้จึงพบว่า ทั้งบทเพลงและผู้รับสารต่างก็ยอมรับในการปรับโฉมหน้าใหม่ให้กับมูเตลูเช่นเดียวกัน เพลงไทยสมัยนิยมจึงเป็นเวทีแห่งการสร้างข้อตกลงร่วมกัน (Common Agreement) ในวิธีคิดเกี่ยวกับการมูเตลูตามแบบฉบับคนรุ่นใหม่ด้วย เว้นแต่เรื่องบริบทของความรักที่บทเพลงสร้างภาพให้สวยงามเกินจริง (Romanticize) เพราะในความเป็นจริงคนรุ่นใหม่มิได้ยึดความรักเป็นสรณะ การมูเตลูจึงมิได้ถูกใช้เพื่อตอบโจทย์ความรักที่ไร้ความเสี่ยงเท่านั้น แต่เป็นเครื่องมือรับมือกับปัญหาในชีวิตประจำวัน (Daily Life) เพื่อเยียวยาจิตใจของสายมูให้หลุดพ้นจากวิกฤตบนโลกแห่งความไม่แน่นอนด้วย